Oficiālais Vēstnesis L 240 , 07/09/2002 Lpp. 0063 - 0064



Komisijas Lēmums (2002. gada 5. septembris), ar ko nosaka Kopienas salīdzinošo izmēģinājumu un pārbaužu kārtību dekoratīvo augu pavairojamajam materiālam saskaņā ar Padomes Direktīvu 98/56/EK (izziņots ar dokumenta numuru C(2002) 3300) (Dokuments attiecas uz EEZ) (2002/744/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Direktīvu 98/56/EK par dekoratīvo augu pavairojamā materiāla tirdzniecību [1], un jo īpaši tās 14. panta 2. un 4. punktu, tā kā: (1) Direktīvā 98/56/EK ir paredzēts Komisijai noteikt vajadzīgo kārtību attiecībā uz Kopienas salīdzinošajiem izmēģinājumiem un pārbaudēm pavairojamajam materiālam. (2) Ir jānodrošina, lai izmēģinājumos un pārbaudēs iekļautie paraugi pietiekami pārstāvētu vismaz konkrētus izvēlētos augus. (3) Dalībvalstīm ir jāpiedalās Kopienas salīdzinošajos izmēģinājumos un pārbaudēs, ciktāl iepriekšminēto augu sēklas parasti audzē vai pārdod to teritorijās, lai tādējādi nodrošinātu atbilstošu secinājumu ieguvi. (4) Tehniskos pasākumus izmēģinājumu un pārbaužu veikšanai ir izstrādājusi Pastāvīgā dekoratīvo augu pavairojamā materiāla komiteja. (5) Pavairojamam materiālam, kas ievākts 2002. gadā, Kopienas salīdzinošie izmēģinājumi un pārbaudes ir jāveic 2002. līdz 2005. gadā, kā arī ir jānosaka sīkāka kārtība šādiem izmēģinājumiem un pārbaudēm. (6) Kopienas salīdzinošajos izmēģinājumos un pārbaudēs, kuru ilgums pārsniedz vienu gadu, tās izmēģinājumu un pārbaužu daļas, kas seko pēc pirmā gada, Komisijai ir jāatļauj veikt bez tālākas atsauces uz Pastāvīgo dekoratīvo augu pavairojamā materiāla komiteju ar nosacījumu, ka ir pieejami vajadzīgie asignējumi. (7) Šajā direktīvā paredzētie pasākumi ir saskaņā ar Pastāvīgās dekoratīvo augu pavairojamā materiāla komitejas atzinumu, IR PIEŅĒMUSI ŠO LĒMUMU. 1. pants Kopienas salīdzinošos izmēģinājumus un pārbaudes 2002. līdz 2005. gadā veic to augu pavairojamajam materiālam, kas uzskaitīti šā lēmuma pielikumā. Maksimālās izmēģinājumu un pārbaužu izmaksas 2002. un 2003. gadam ir tādas, kā noteikts pielikumā. Sīkāki dati attiecībā uz izmēģinājumiem un pārbaudēm sniegti pielikumā. 2. pants Kopienas salīdzinošajos izmēģinājumos un pārbaudēs piedalās visas dalībvalstis, ciktāl to teritorijās parasti audzē vai tirgo pielikumā uzskaitīto augu sēklas un pavairojamo materiālu. 3. pants Atkarībā no budžeta stāvokļa Komisija var lemt par pielikumā noteikto izmēģinājumu un pārbaužu turpināšanu 2004. un 2005. gadā. Maksimālās izmaksas šādā veidā turpinātiem izmēģinājumiem un pārbaudēm nepārsniedz pielikumā precizēto summu. 4. pants Šis lēmums ir adresēts dalībvalstīm. Briselē, 2002 gada 5. septembrī Komisijas vārdā – Komisijas loceklis David Byrne [1] OV L 226, 13.8.1998., 16. lpp. -------------------------------------------------- PIELIKUMS Izmēģinājumi un pārbaudes, kas jāveic 2002. gadā Sugas | Atbildīgā iestāde | Kritēriji, kas jāizvērtē | Paraugu skaits | Izmaksas (EUR) | Puķu sīpoli (narcises) | BKD Lisse (NL) | Šķirnes identitāte un tīrība (uz lauka) un augu veselība (laboratoriski) | 80 | 42800 | Kopējās izmaksas | 42800 | Izmēginājumi un pārbaudes, kas jāveic 2003. gadā Sugas | Atbildīgā iestāde | Kritēriji, kas jāizvērtē | Paraugu skaits | Izmaksas (EUR) | Dekoratīvie augi, ko pavairo no sēklām Petunia, Lobelia Lathirus | NAKT Roelofarendsveen (NL) | Šķirnes identitāte un tīrība (uz lauka) un sēklu ārējā kvalitāte (laboratoriski) | 80 | 37000 | Puķu sīpoli (narcises) | BKD Lisse (NL) | Šķirnes identitāte un tīrība (uz lauka) un augu veselība (laboratoriski) | 80 | 21400 | Dekoratīvie augi Chamaecyparis Ligustrum vulgare Euphorbia julgens | NAKT Roelofarendsveen (NL) | Šķirnes identitāte un tīrība | 40 | 12400 | Augu veselība (uz lauka) | 40 | Augu veselība (laboratoriski) | 20 | Kopējās izmaksas | 70800 | Sugas | Atbildīgā iestāde | Kritēriji, kas jāizvērtē | Paraugu skaits | Izmaksas (EUR) | Dekoratīvie augi Chamaecyparis Ligustrum vulgare Euphorbia julgens | NAKT Roelofarendsveen (NL) | Šķirnes identitāte un tīrība | 40 | 3700 | Augu veselība (uz lauka) | 40 | Augu veselība (laboratoriski) | 20 | Puķu sīpoli (narcises) | BKD Lisse (NL) | Šķirnes identitāte un tīrība (uz lauka) un augu veselība (laboratoriski) | 80 | 21400 | Kopējās izmaksas | 25100 | Sugas | Atbildīgā iestāde | Kritēriji, kas jāizvērtē | Paraugu skaits | Izmaksas (EUR) | Dekoratīvie augi Chamaecyparis Ligustrum vulgare Euphorbia julgens | NAKT Roelofarendsveen (NL) | Šķirnes identitāte un tīrība | 40 | 33600 | Augu veselība (uz lauka) | 40 | Augu veselība (laboratoriski) | 20 | Kopējās izmaksas | 33600 | --------------------------------------------------